**SKUODO RAJONO SAVIVALDYBĖS TARYBA**  
  
**SPRENDIMAS**

**DĖL VALSTYBINĖS ŽEMĖS NUOMOS 1999 M. RUGPJŪČIO 3 D. sutarties**

**NR. N75/99-0161 PAKEITIMO**

2024 m. lapkričio 19 d. Nr. T10-238

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 26 dalimi, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 2 ir 44 papunkčiais, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.14 papunkčiu, atsižvelgdama į 2024 m. lapkričio 4 d. turto vertės nustatymo pažymą bei UAB ,,Skuodo žemės ūkio technika“ direktoriaus Antano Perkausko 2024 m. rugsėjo 5 d. prašymą, Skuodo rajono savivaldybės taryba nusprendžia:

1. Pakeisti 1999 m. rugpjūčio 3 d. valstybinės žemės sklypo nuomos sutartį Nr. N75/99-0161 dėl 0,9437 ha valstybinės žemės sklypo, kadastro Nr. 7550/0002:284, unikalus Nr. 4400-6389-4384, esančio Statybininkų g. 4A, Skuode.

2. Pavesti Skuodo rajono savivaldybės merui Stasiui Gutautui pasirašyti susitarimą ir visus kitus dokumentus, susijusius su šiuo pavedimu (pridedama).

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Jolanta Juškienė, tel. (8 440) 44 868