**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL valstybinės žemės nuomos 2019 m. gruodžio 6 d. sutarties Nr. 15sžn-319-(14.15.55.) nutraukimo**

2024 m. gruodžio 6 d. Nr. T10-248

Skuodas

**1. Parengto sprendimo projekto tikslas ir uždaviniai.**

Šio sprendimo projekto tikslas – nutraukti 2019 m. gruodžio 6 d. valstybinės žemės nuomos sutartį Nr. 15SŽN-319-(14.15.55.) dėl 0,2285 ha valstybinės žemės sklypo, kadastro Nr. 7550/0005:447, unikalus Nr. 4400-5304-7550, esančio Mosėdžio g. 51, Skuodo mieste, dalies, sudarančios 0,0083 ha, sudarytą su *(duomenys neskelbtini)* (toliau – Asmuo).

**2. Siūlomos teisinio reguliavimo nuostatos.**

Skuodo rajono savivaldybė patikėjimo teise valdo 0,2285 ha valstybinės žemės sklypą Nr. 7550/0005:447, unikalus Nr. 4400-5304-7550, esantį Mosėdžio g. 51, Skuodo mieste.

Lietuvos Respublikos vietos savivaldos įstatymo 15 straipsnio 2 dalies 20 punkte nustatyta, kad išimtinė savivaldybės tarybos funkcija – sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja, išskyrus šio įstatymo 27 straipsnio 2 dalies 29 punkte nurodytus sutikimus ir sprendimus, ir sprendimų dėl sutikimo perimti kitą valstybės turtą savivaldybės nuosavybėn priėmimas.

Lietuvos Respublikos civilinio kodekso 6.562 straipsnio 2 punkte nurodyta, kad žemės nuomos sutartis baigiasi po žemės nuomininko mirties, jeigu įpėdiniai neperima su nuomos sutartimi susijusių teisių ir pareigų arba įpėdinių nėra;

Žemės įstatymo 7 straipsnio 1 dalies 2 punkte nurodyta, kad valstybinės žemės patikėjimo teisės subjektai (patikėtiniai) yra  savivaldybės – savivaldybės teritorijoje esančių miestų ir miestelių teritorijų ribose valstybinės žemės, perduotos Vyriausybės nutarimu, išskyrus žemę, kuri šio ir kitų įstatymų nustatyta tvarka patikėjimo teise perduota kitiems subjektams, ir valstybinės žemės, perduotos savivaldybėms patikėjimo teise Vyriausybės nustatyta tvarka šio straipsnio 2 dalyje nurodytoms reikmėms ar kitų įstatymų nustatytais atvejais ir sąlygomis šio straipsnio 3 dalyje nurodytoms reikmėms, taip pat valstybinės miško žemės sklypų, perduotų savivaldybėms patikėjimo teise Vyriausybės nutarimais šio straipsnio 5 dalyje nustatyta tvarka ir sąlygomis.

**3. Laukiami rezultatai**.

VĮ Registrų centro Gyventojų registro duomenimis, Asmuo *(duomenys neskelbtini)*, o po žemės nuomininko mirties įpėdiniai neperėmė su nuomos sutartimi susijusių teisių ir pareigų. Paveldėtojas patalpą-garažą, unikalus Nr. 4400-1551-9780:9741, kurio eksploatavimui buvo išnuomota 0,2285 ha žemės sklypo, Mosėdžio g. 51, Skuodo mieste, kadastro Nr. 7550/0005:447, unikalus Nr. 4400-5304-7550, dalis, 0,0083 ha, perleido kitam asmeniui.

Priėmus sprendimo projektą valstybinės žemės patikėtinis Nekilnojamojo turto registre galės išsiregistruoti 2019 m. gruodžio 6 d. valstybinės žemės nuomos sutartį Nr. 15SŽN-319-(14.15.55.).

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė.