**SKUODO RAJONO SAVIVALDYBĖS TARYBA**  
  
**SPRENDIMAS**

**DĖL** **ŽEMĖS ŪKIO PASKIRTIES VALSTYBINĖS ŽEMĖS SKLYPO (UNIKALUS NR. 4400-6433-4469), ESANČIO YLAKIŲ MIESTELYJE, SKUODO RAJONO SAVIVALDYBĖJE, NUOMOS NE AUKCIONO BŪDU**

2024 m. gruodžio 9 d. Nr. T10-250

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos civilinio kodekso 6.548 straipsnio 2 dalimi, 6.551 straipsnio 2 dalimi, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 6 dalies 10 punktu, Valstybinės žemės ūkio paskirties žemės sklypų nuomos taisyklių, patvirtintų Lietuvos Respublikos Vyriausybės 2003 m. vasario 18 d. nutarimu Nr. 236 ,,[Dėl valstybinės žemės ūkio paskirties žemės sklypų pardavimo ir nuomos](http://www3.lrs.lt/pls/inter3/dokpaieska.showdoc_l?p_id=205483&p_tr2=2)“, 8 ir 19 punktais ir atsižvelgdama į Ylakių kadastro vietovės žemės reformos žemėtvarkos projektui prilyginamą planą, patvirtintą Nacionalinės žemės tarnybos prie Aplinkos ministerijos Klaipėdos apygardos žemės tvarkymo ir administravimo skyriaus vedėjo 2024 m. gegužės 3 d. įsakymu Nr. 4RKĮ-171-(15.4.6 E.) „Dėl Klaipėdos apskrities Skuodo rajono (savivaldybės) Ylakių seniūnijos Ylakių kadastro vietovės žemės sklypų planų, kurie prilyginami žemės reformos žemėtvarkos projektui, patvirtinimo“, į *(duomenys neskelbtini)* 2023 m. birželio 19 d. prašymą „Dėl valstybinės žemės ūkio paskirties žemės sklypo išnuomojimo“, Skuodo rajono savivaldybės taryba nusprendžia:

1. Išnuomoti *(duomenys neskelbtini)* 0,2676 ha ploto valstybinės žemės ūkio paskirties žemės sklypą (naudojimo būdas – kiti žemės ūkio paskirties žemės sklypai), unikalus Nr. 4400-6433-4469, esantį Ylakių miestelyje, Skuodo rajono savivaldybėje, ne aukciono būdu 25 metų laikotarpiui pagal valstybinės žemės nuomos sutarties projekte nurodytas sąlygas (pridedama).

2. Pavesti Skuodo rajono savivaldybės merui Stasiui Gutautui pasirašyti sprendimo 1 punkte nurodyto žemės sklypo nuomos sutartį ir visus kitus dokumentus, susijusius su šiuo pavedimu.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Jolanta Juškienė, tel. (8 440) 44 868