**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TURTO PERDAVIMO SKUODO SOCIALINIŲ PASLAUGŲ ŠEIMAI CENTRUI VALDYTI, NAUDOTI IR DISPONUOTI PATIKĖJIMO TEISE**

2024 m. gruodžio 9 d. Nr. T10-251

Skuodas

**1. Parengto sprendimo projekto tikslas ir uždaviniai.**

1. Sprendimo projekto tikslas – perduoti patikėjimo teise Skuodo socialinių paslaugų šeimai centrui (toliau – Centras) automobilį „Opel Vivaro-B“, valstybinis numeris JRL840 (ident. Nr. W0LJ7D605HV603294), inventorinis Nr. I007526M, įsigijimo vertė – 21 791 eurų 30 ct, likutinė vertė – 4 681 eurų 38 ct, pasirašant priėmimo–perdavimo aktą. Centras yra įgaliotoji įstaiga, organizuojanti savivaldybės lygmens pacientų pavėžėjimo paslaugas, autobusiukas su integruota technika skirtas teikti pavėžėjimo paslaugą asmenims pagal poreikius, kurie dėl negalios, ligos ar senatvės turi judėjimo problemų ir dėl to ar dėl nepakankamų pajamų, ar dėl poreikio atlikti hemodializę negali naudotis visuomeniniu ar individualiu transportu.

Pagal šiuo metu galiojančius teisės aktus – Lietuvos Respublikos vietos savivaldos įstatymo 6 straipsnio 12 punktą, 15 straipsnio 2 dalies 19 punktą, 63 straipsnį, Lietuvos Respublikos civilinio kodekso 6.967 straipsnio 1 dalies 2 punktą, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalį, sprendimą dėl savivaldybei priklausančio turto patikėjimo teisės perdavimo priima savivaldybės taryba.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 12 punktas, 15 straipsnio 2 dalies 19 punktas, 63 straipsnis, Lietuvos Respublikos civilinio kodekso 6.967 straipsnio 1 dalies 2 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalis.

**3. Laukiami rezultatai.**

Perduotas Skuodo socialinių paslaugų šeimai centrui automobilis „Opel Vivaro-B“.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Žukauskaitė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.