**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL ILGALAIKIO MATERIALIOJO TURTO PERĖMIMO SKUODO RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2024 m. gruodžio 9 d. Nr. T10-252

Skuodas

**1. Parengto sprendimo projekto tikslas ir uždaviniai.**

1. Sprendimo projekto tikslas – perimti Skuodo rajono savivaldybės nuosavybėn savarankiškosioms savivaldybės funkcijoms įgyvendinti valstybės nuosavybės teise ir Nacionalinės švietimo agentūros patikėjimo teise valdomą valstybės ilgalaikį materialųjį turtą, kuris įsigytas Europos regioninės plėtros fondo ir bendrojo finansavimo lėšomis įgyvendinant projektą „Ugdymo priemonės mokykloms“ (Nr. 10-063-P-0001), ir perduoti gautą turtą Skuodo rajono savivaldybės švietimo įstaigoms patikėjimo teise. Turto perdavimo švietimo įstaigoms tikslas – gerinti švietimo paslaugų kokybę, aprūpinant efektyviai veikiančias bendrojo ugdymo mokyklas laboratorine įranga, priemonėmis ir kompiuterine įranga, padedant spręsti ugdymo kokybės problemas.

Pagal šiuo metu galiojančius teisės aktus – Lietuvos Respublikos vietos savivaldos įstatymo 6 straipsnio 5 ir 6 punktus, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktą, 20 straipsnio 1 dalies 4 punktą, sprendimą dėl savivaldybei priklausančio turto patikėjimo teisės perdavimo priima savivaldybės taryba.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 5 ir 6 punktai, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 20 straipsnio 1 dalies 4 punktas.

**3. Laukiami rezultatai.**

Perimti Skuodo rajono savivaldybės nuosavybėn savarankiškosioms savivaldybės funkcijoms įgyvendinti valstybės nuosavybės teise ir Nacionalinės švietimo agentūros patikėjimo teise valdomą valstybės ilgalaikį materialųjį turtą, kuris įsigytas Europos regioninės plėtros fondo ir bendrojo finansavimo lėšomis įgyvendinant projektą „Ugdymo priemonės mokykloms“ (Nr. 10-063-P-0001), bei perduoti gautą turtą Skuodo rajono savivaldybės švietimo įstaigoms.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Žukauskaitė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.