**SKUODO rajono savivaldybės taryba**

**SPRENDIMAS**

**DĖL ILGALAIKIO MATERIALIOJO TURTO PERĖMIMO SKUODO RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2024 m. gruodžio 9 d. Nr. T10-252

Skuodas

Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 20 straipsnio 1 dalies 4 punktu ir atsižvelgdama į Nacionalinės švietimo agentūros 2024 m. lapkričio 14 d. raštą Nr. SD-3551 „Dėl ilgalaikio materialiojo turto perėmimo savivaldybės nuosavybėn“, Skuodo rajono savivaldybės taryba nusprendžia:

1. Sutikti perimti Skuodo rajono savivaldybės nuosavybėn valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą ilgalaikį materialųjį turtą savivaldybės savarankiškajai funkcijai įgyvendinti – savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimui ir švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimui ir koordinavimui, prevencinių programų įgyvendinimo mokyklose užtikrinimui (1 priedas).

2. Perduoti turtą, nurodytą šio sprendimo 1 punkte, perėmus Skuodo rajono savivaldybės nuosavybėn, bendrojo ugdymo mokykloms valdyti, naudoti ir disponuoti juo patikėjimo teise (2 priedas).

1. Įgalioti Skuodo rajono savivaldybės merą Stasį Gutautą ir sprendimo 2 priede nurodytų mokyklų vadovus pasirašyti turto perdavimo–priėmimo aktus.
2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Elena Žukauskaitė, tel. +370 440 73 992