**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS VALDYBOS 1998 M. BIRŽELIO 18 D. SPRENDIMO NR. 194 „DĖL PARKŲ, SKVERŲ IR VANDENVIEČIŲ ĮTEISINIMO“ PAKEITIMO**

2024 m. gruodžio 9 d. Nr. T10-253

Skuodas

**1. Parengto sprendimo projekto tikslas ir uždaviniai.**

Sprendimo tikslas – pakeisti neprivatizuojamų žemės sklypų sąrašą, patvirtintą Skuodo rajono valdybos 1998 m. birželio 18 d. sprendimu Nr. 194 „Dėl parkų, skverų ir vandenviečių įteisinimo“, ir įrašyti žemės sklypą, 0,09 ha ploto (sklypo kadastro Nr. 7537/0003:194, Notėnų k. v.), esantį Skuodo rajono Notėnų seniūnijos Notėnų kaime. Šis plotas laisvo fondo plane pažymėtas Nr. 58-2.

**2. Siūlomos teisinio reguliavimo nuostatos.**

Lietuvos Respublikos žemės reformos įstatymo 13 straipsnio 2 punktas, Skuodo rajono savivaldybės tarybos 2009 m. lapkričio 26 d. sprendimu Nr. T9-217 „Dėl Skuodo rajono teritorijos bendrojo plano tvirtinimo“ patvirtintas Skuodo rajono bendrasis planas, Nacionalinės žemės tarnybos prie Aplinkos ministerijos 2024 m. lapkričio 13 d. raštas Nr. 1SD-88973-(15.4.48 E.) ,,Dėl valstybinių žemės plotų įrašymo į neprivatizuotinų sklypų sąrašą“.

**3. Laukiami rezultatai**.

Sprendimas įrašyti į neprivatizuojamų sklypų sąrašą žemės sklypą, 0,09 ha ploto (kadastro Nr. 7537/0003:194). Šį sklypą planuojama sutvarkyti ir įrengti poilsiavietę, kuria galės naudotis Skuodo rajono Notėnų seniūnijos Notėnų kaimo bei aplinkinių kaimų gyventojai.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Rita Kaupienė.