**INTELEKTINIŲ PASLAUGŲ TEIKIMO SUTARTIS**

2024 m. gruodžio d. Nr. VP5-

Skuodas

**Skuodo rajono savivaldybės administracija**, įstaigos kodas 188751834, atstovaujama Teisės, personalo ir dokumentų valdymo skyriaus vedėjos, pavaduojančios administracijos direktorių, Lijanos Beinoraitės veikiančios pagal Skuodo rajono savivaldybės administracijos nuostatus, patvirtintus Skuodo rajono savivaldybės tarybos 2023 m. gegužės 11 d. sprendimu Nr. T9-85 (toliau – Užsakovas) ir **Skaidrė Urbonienė, asmens kodas *(duomenys neskelbtini)*** (toliau – Vykdytojas), toliau kartu vadinamos „Šalimis“, o atskirai – „Šalimi“, sudarė šią intelektinių paslaugų teikimo sutartį, toliau vadinamą „Sutartimi“, ir susitarė dėl toliau išvardytų sąlygų:

**I. SUTARTIES DALYKAS**

1.1. **Dailės nekilnojamojo kultūros paveldo apsaugos specialisto (eksperto) paslaugos** (toliau − Paslaugos).

1.2. Teikiamos paslaugos nurodytos Techninėje specifikacijoje (Sutarties priedas).

**II. PASLAUGŲ ATLIKIMO KAINA**

2.1. **Sutarties įkainiai yra:**

|  |  |  |
| --- | --- | --- |
| Eil. Nr. | Paslaugos | Paslaugų viename tarybos posėdyje įkainis, Eur be PVM |
| 1 | 2 | 3 |
| 1. | Darbas Skuodo rajono savivaldybės nekilnojamojo kultūros paveldo vertinimo tarybos posėdžiuose, atliekant Tarybos nario funkcijas. | *(duomenys neskelbtini)* |

\* Paslaugos teikėjas yra ne PVM mokėtojas.

2.2. Šiai Sutarčiai taikoma fiksuoto įkainio kainodara. Paslaugų įkainiai nekinta per visą paslaugų teikimo sutarties galiojimo laiką.

2.3. **Bendra Sutarties vertė yra *(duomenys neskelbtini)*).**

**III. PASLAUGŲ ATLIKIMO TERMINAI, ATSISKAITYMO TVARKA**

3.1. **Sutarties trukmė: 36 mėnesiai nuo** **sutarties pasirašymo dienos.**

3.2. Atsiskaitymo tvarka: per 30 kalendorinių dienų pagal pateiktą sąskaitą faktūrą.

3.3. PVM sąskaitos faktūros, sąskaitos faktūros, kiti atsiskaitymo dokumentai teikiami tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos SABIS priemonėmis.

3.4. Užsakovas gali tiesiogiai atsiskaityti su Ūkio subjektais ir (ar) Subtiekėjais už jų suteiktas paslaugas. Apie tai Užsakovas raštu informuoja Ūkio subjektus ir (ar) Subtiekėjus per 3 darbo dienas po informacijos apie juos gavimo. Ūkio subjektui ir (ar) Subtiekėjui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Vykdytojo ir jo Subtiekėjo ir, nustatanti tiesioginio atsiskaitymo su Subtiekėju tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Vykdytojas turi teisę prieštarauti nepagrįstiems mokėjimams Ūkio subjektui ir (ar) Subtiekėjui trišalėje sutartyje nustatyta tvarka.

**IV. SUTARTIES ŠALIŲ ĮSIPAREIGOJIMAI**

4.1. Vykdytojas įsipareigoja:

4.1.1. Teikti Užsakovui paslaugas, nurodytas Sutarties 1.1 punkte.

4.1.2. Teikti Užsakovui informaciją apie Sutarties vykdymo eigą.

4.1.3. Neatskleisti konfidencialios informacijos, išskyrus, jeigu to reikalauja įstatymai, trečiosioms šalims.

4.1.4. Visiškai įvykdžius Sutartį ar kitais Sutarties pasibaigimo atvejais, Užsakovui raštiškai paprašius, per 2 (dvi) darbo dienas grąžinti Užsakovui visus dokumentus, kurie buvo perduoti Vykdytojui šioje Sutartyje numatytoms paslaugoms atlikti.

4.2. Sutarčiai taikomas Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) patvirtinto Aplinkos apsaugos kriterijų taikymo, vykdant žaliuosiu pirkimus, tvarkos aprašo 4.4.3. punktas.

4.3. Užsakovas įsipareigoja:

4.3.1. Pateikti Vykdytojui visą reikiamą informaciją bei duomenis, reikalingus tinkamam Vykdytojo funkcijų, susijusių su teikiamomis paslaugomis, atlikimui.

4.3.2. Už Paslaugas sumokėti Vykdytojui šios Sutarties 2.1 punkte sutartus įkainius. 4.3.3. Neatskleisti konfidencialios informacijos, išskyrus, jeigu to reikalauja įstatymai, trečiosioms šalims.

**V. ŠALIŲ ATSAKOMYBĖ**

5.1. Užsakovas, laiku nesumokėjęs už tinkamai atliktas paslaugas pagal šios Sutarties 3.2 punkto sąlygas, moka Vykdytojui 0,02 procento dydžio delspinigius už kiekvieną pavėluotą dieną.

5.2. Vykdytojas, pavėlavęs atlikti paslaugas, moka Užsakovui 0,02 procento dydžio delspinigius nuo Sutarties vertės už kiekvieną pavėluotą dieną.

5.3. Delspinigių sumokėjimas neatleidžia Šalių nuo pagal šią Sutartį prisiimtų įsipareigojimų įvykdymo.

5.4. Ginčus dėl Sutarties vykdymo Šalys turi spręsti derybose. Jeigu ginčo išspręsti nepavyksta, Šalys ginčą sprendžia Lietuvos Respublikos įstatymų nustatyta tvarka.

**VI. ŪKIO SUBJEKTAI, SPECIALISTAI, SUBTIEKĖJAI IR JŲ KEITIMO TVARKA**

6.1. Sudarius Sutartį, tačiau ne vėliau negu Sutartis pradedama vykdyti, Vykdytojas **įsipareigoja** pranešti Užsakovui Subtiekėjų pavadinimus, kontaktinius duomenis ir jų atstovus (jeigu ketinama pasitelkti), taip pat informuoti apie minėtos informacijos pasikeitimus visu Sutarties vykdymo metu, taip pat apie naujus Subtiekėjus, kuriuos jis ketina pasitelkti vėliau.

6.2. Vykdant Sutartį Vykdytojas nenumato pasitelkti šiuos Ūkio subjektus, Specialistus (kvazisubtiekėjus), Subtiekėjus.

6.3. Vykdytojas turi teisę samdyti Ūkio subjektus ir Specialistus (kvazisubtiekėjus) tik tuo atveju, jeigu juos nurodė pasiūlymo pateikimo metu Paslaugų pirkime.

6.4. Vykdytojas, norėdamas pakeisti vieną Ūkio subjektą, Subtiekėją ir (ar) Specialistą (kvazisubtiekėją) kitu, privalo apie tai raštu ne vėliau kaip prieš 3 darbo dienas informuoti Užsakovą. Jei pirkimo dokumentuose buvo nurodyti kvalifikaciniai reikalavimai Ūkio subjektui ir (ar) Specialistui (kvazisubtiekėjui) ir jų pašalinimo pagrindai, tuomet Vykdytojas pateikia būsimojo Ūkio subjekto ir (ar) Specialisto (kvazisubtiekėjo) kvalifikaciją pagrindžiančius dokumentus ir dokumentus, įrodančius, kad nėra pašalinimo pagrindų, o Užsakovas, prieš patvirtindamas tokį keitimą, įsitikina, kad būsimas Ūkio subjektas ir (ar) Specialistas (kvazisubtiekėjas) juos atitinka ir jų keitimui duoda sutikimą.

6.5. Užsakovas kartu su Vykdytoju raštu sudaro susitarimą dėl Ūkio subjektų ir (ar) Specialistų (kvazisubtiekėjų) keitimo arba naujų Subtiekėjų pasitelkimo.

**VII. NENUGALIMA JĖGA**

7.1. Nė viena iš Sutarties Šalių neatsako už prisiimtų įsipareigojimų visišką ar dalinį neįvykdymą, jeigu ji įrodo, kad įsipareigojimų neįvykdė dėl nenugalimos jėgos aplinkybių (*Force Majeure*).

7.2. Sutarties Šalis, kuri dėl nenugalimos jėgos aplinkybių negali įvykdyti savo įsipareigojimų, privalo nedelsdama, bet ne vėliau kaip per 2 dienas nuo aplinkybių atsiradimo ar paaiškėjimo, raštu informuoti apie tai kitą Šalį. Pranešime išdėstyti faktai turi būti patvirtinti kompetentingos valdžios institucijos. Jeigu nenugalimos jėgos aplinkybės užsitęsia ilgiau kaip 2 mėnesius, Šalys tarpusavio raštišku susitarimu gali nutraukti Sutartį.

7.3. Nenugalimos jėgos aplinkybėmis laikomos aplinkybės, nurodytos Lietuvos Respublikos civiliniame kodekse ir kituose Lietuvos Respublikos teisės norminiuose aktuose.

**VIII. KITOS SĄLYGOS**

8**.**1.Užsakovo paskirtas už Sutarties vykdymą atsakingas asmuo *–* **Kultūros ir turizmo skyriaus vyriausioji specialistė Indrė Mickuvienė, tel. Nr. +370 440 45551, el. p. indre.mickuviene@skuodas.lt**.

8.2. Vykdytojo paskirtas už Sutarties vykdymą atsakingas asmuo *–* **Skaidrė Urbonienė, tel. Nr.** ***(duomenys neskelbtini)***

8.3. Sutartis įsigalioja nuo pasirašymo dienos ir galioja iki visiško įsipareigojimų įvykdymo arba sutarties nutraukimo.

8.4.Sutartis gali būti papildoma, keičiama ar nutraukta raštišku Šalių susitarimu.

8.5. Jeigu viena iš Sutarties Šalių atsisako vykdyti arba netinkamai vykdo šios Sutarties sąlygas, kita Šalis turi teisę vienašališkai nutraukti Sutartį apie tai prieš 2 (dvi) dienas pranešdama kaltajai Šaliai. Šiuo atveju Sutarties sąlygas atsisakanti vykdyti arba netinkamai jas vykdanti Šalis atlygina kitai Sutarties Šaliai dėl to patirtus nuostolius.

8.6. Vykdydamos šios Sutarties sąlygas, Šalys vadovaujasi Lietuvos Respublikos įstatymais ir kitais teisės norminiais aktais.

8.7. Šalys įsipareigoja nedelsdamos, bet ne vėliau kaip per 2 darbo dienas, raštu pranešti viena kitai apie rekvizitų pasikeitimą. Laiku nepranešus apie rekvizitų pasikeitimą, bus laikoma, kad pranešimai, išsiųsti šios Sutarties rekvizituose nurodytu adresu, yra išsiųsti tinkamai.

8.8. Šalys sutaria, kad Sutartis pasirašoma elektroniniais parašais vienu egzemplioriumi turinčiu juridinę galią.

8.9. Sutarties priedas yra neatskiriama Sutarties dalis:

8.9.1. Priedas – ,,Techninė specifikacija“.

**VIII. ŠALIŲ REKVIZITAI**

|  |  |  |
| --- | --- | --- |
| **UŽSAKOVAS**  **Skuodo rajono savivaldybės administracija**  Vilniaus g. 13, 98112 Skuodas  Įstaigos kodas 188751834  PVM mokėtojo kodas Ne PVM mokėtojas  A. s. LT114010044700010054  Luminor Bank AS  Banko kodas 40100  Tel. (8 440) 73 932  El. p. [savivaldybe@skuodas.lt](mailto:savivaldybe@skuodas.lt)  Teisės, personalo ir dokumentų valdymo skyriaus vedėja, pavaduojanti administracijos direktorę  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Lijana Beinoraitė | |  | | --- | | **VYKDYTOJAS**  **Skaidrė Urbonienė asmens kodas *(duomenys neskelbtini)***  *(duomenys neskelbtini)*  *(duomenys neskelbtini)*  AB Swedbank  Banko kodas 73000  Tel. *(duomenys neskelbtini)*  El. p. *(duomenys neskelbtini)*  \_\_\_\_\_\_\_\_\_\_\_\_\_\_\_\_\_\_\_\_\_\_  Skaidrė Urbonienė | |

Nekilnojamojo kultūros paveldo specialistų (ekspertų)

paslaugų teikimo sutarties VP5-

priedas

**DAILĖS NEKILNOJAMOJO KULTŪROS PAVELDO APSAUGOS SPECIALISTO (EKSPERTO) PASLAUGŲ**

**TECHNINĖ SPECIFIKACIJA**

Perkamos dailės nekilnojamojo kultūros paveldo apsaugos specialisto (eksperto) paslaugos, reikalingos Skuodo rajono savivaldybės administracijos (toliau – Administracija) sudaromoje Nekilnojamojo kultūros paveldo vertinimo taryboje (toliau – Taryba), atliekant funkcijas, numatytas Skuodo rajono savivaldybės nekilnojamojo kultūros paveldo vertinimo tarybos nuostatų, patvirtintų Skuodo rajono savivaldybės tarybos 2020-10-29 sprendimu Nr. T9-191 „Dėl Skuodo rajono savivaldybės nekilnojamojo kultūros paveldo vertinimo tarybos nuostatų patvirtinimo“ (toliau – Nuostatai) II skyriuje „Tarybos funkcijos ir teisės“:

1. Taryba atlieka šias funkcijas dėl vietinio reikšmingumo lygmens kultūros paveldo objektų ir vietovių:

1.1. sprendžia dėl apsaugos reikalingumo nekilnojamosioms kultūros vertybėms, vertingųjų savybių patikslinimo arba nustačius, kad kultūros paveldo objektas ar vietovė yra sunykę, sunaikinti ar kitaip prarastos jų vertingosios savybės, dėl apsaugos nereikalingumo;

1.2. nustato nekilnojamosioms kultūros vertybėms reikšmingumo lygmenį;

1.3. pagal tyrimų duomenis, nustatytus Tyrimų apimties apraše, nustato nekilnojamojo kultūros paveldo objektų ar vietovių vertingąsias savybes;

1.4. pagal tyrimų duomenis apibrėžia kultūros paveldo objektų teritorijų ir apsaugos zonų ar kultūros paveldo vietovių teritorijų ribas;

1.5. tikslina kultūros paveldo objektų ar vietovių apskaitos duomenis;

1.6. priima sprendimus dėl tikslingumo rengti Tarybos akto projektą;

1.7. konsultuoja Tarybų aktų projektų rengėjus dėl nekilnojamųjų kultūros vertybių vertingųjų savybių nustatymo ar patikslinimo, jų teritorijų ir apsaugos zonų apibrėžimo;

1.8. atlieka kitas įstatymų ir kitų teisės aktų nustatytas funkcijas.

2. Taryba, nustačiusi, kad pateiktų nagrinėti nekilnojamųjų kultūros vertybių reikšmingumo lygmuo, nurodytas Tarybos akto projekte, yra ne vietinis, o nacionalinis ar regioninis, perduoda šių nekilnojamųjų kultūros vertybių Tarybos akto projektus nagrinėti Kultūros paveldo departamento prie Kultūros ministerijos (toliau – Departamento) sudarytoms Taryboms.

Taip pat Taryba vadovaujasi Nekilnojamojo kultūros paveldo apsaugos įstatymo 10 straipsnio 6 punktu, kai kultūros paveldo objektas yra sunykęs, sunaikintas ar kitaip prarastos jo vertingosios savybės ir yra nustatytos šių praradimų priežastys ir (ar) kaltininkai arba kultūros paveldo objektas ar vietovė neatitinka nustatytų nekilnojamojo kultūros paveldo objektų ar vietovių reikšmingumo kriterijų ir vertingųjų savybių ir apie tai ne mažiau kaip prieš 3 mėnesius paskelbiama spaudoje, priimamas kultūros paveldo objekto ar vietovės skelbimo saugomu aktą naikinantis ar keičiantis sprendimas. Priėmus kultūros paveldo objekto apsaugą naikinantį sprendimą, toks objektas ar vietovė iš Kultūros vertybių registro neišbraukiami.

Specialistas (ekspertas) turi būti kultūros ministro nustatyta tvarka atestuotas dailės nekilnojamojo kultūros paveldo apsaugos specialistas, turintis paveldosaugos (specialiosios) ekspertizės kvalifikacinį atestatą ar esantis atitinkamos srities mokslininkas, turintis atitinkamos srities daktaro laipsnį.

Paslaugų suteikimo laikotarpis – 36 mėn. nuo sutarties pasirašymo dienos.

Numatomas paslaugų (posėdžių) kiekis: minimalus 1 (vienas) vnt., maksimalus 9 (devyni) vnt.

Sutarties vykdymo metu įsigyjami paslaugų kiekiai, taip pat sutarties kaina, kuri turės būti sumokėta tiekėjui, priklauso nuo faktinių užsakymų, t. y. įsigyjami kiekiai negali viršyti Sutartyje nustatytos kiekio viršutinės ribos (nurodytos vienetais), o išpirkti mažesnį kiekį (tačiau ne mažiau nei nustatyta apatinė riba) Pirkėjas galės;

Perkančioji organizacija numato pirkti PASLAUGAS pagal poreikį, todėl, vertinant pasiūlymus, bus vertinama PASLAUGŲ įkainių, padaugintų iš numanomų maksimalių Paslaugų kiekių (apimčių), suma; Perkančiosios organizacijos nurodyti maksimalūs PASLAUGŲ kiekiai (apimtys) taip pat naudojami pasiūlymų vertinime laimėtojui nustatyti.

|  |  |  |
| --- | --- | --- |
| Teisės, personalo ir dokumentų valdymo skyriaus vedėja, pavaduojanti administracijos direktorę  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Lijana Beinoraitė | |  | | --- | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Skaidrė Urbonienė | |
|  | |  | | --- | |  | |