**SKUODO RAJONO SAVIVALDYBĖS TARYBA**

**SPRENDIMAS**

**DĖL SKUODO RAJONO SAVIVALDYBĖS NEKILNOJAMOJO KULTŪROS PAVELDO VERTINIMO TARYBOS SUDĖTIES PATVIRTINIMO**

2024 m. gruodžio 9 d. Nr. T10-255

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, Lietuvos Respublikos nekilnojamojo kultūros paveldo apsaugos įstatymo 8 straipsnio 5 dalimi ir Skuodo rajono savivaldybės nekilnojamojo kultūros paveldo vertinimo tarybos nuostatų, patvirtintų Skuodo rajono savivaldybės tarybos 2020 m. spalio 29 d. sprendimu Nr. T9-191 „Dėl Skuodo rajono savivaldybės nekilnojamojo kultūros paveldo vertinimo tarybos nuostatų patvirtinimo“, 8, 9, 11 ir 18 punktais, **bei atsižvelgiant į sudarytas paslaugų tiekimo sutartis,** Skuodo rajono savivaldybės taryba nusprendžia:

1. Sudaryti trejų metų laikotarpiui Skuodo rajono savivaldybės nekilnojamojo kultūros paveldo vertinimo tarybą (toliau – Tarybą) šios sudėties:

1.1. Daiva Šimkevičienė – nekilnojamojo kultūros paveldo apsaugos specialistė, veiklos rūšis – nekilnojamojo kultūros paveldo taikomieji moksliniai ir ardomieji tyrimai – archeologiniai tyrimai. Specializacija Taryboje – archeologinis nekilnojamasis kultūros paveldas.

1.2. Juozapas Algimantas Januševičius – nekilnojamojo kultūros paveldo apsaugos specialistas, veiklos rūšis – paveldosaugos (specialioji) ekspertizė – nekilnojamojo kultūros paveldo vertinimo pagal reikšmingumą, lemiantį vertingųjų savybių pobūdį ar jų derinį – inžinerinio. Specializacija Taryboje – inžinerinis nekilnojamasis kultūros paveldas.

1.3. Edvinas Ubis – nekilnojamojo kultūros paveldo apsaugos specialistas, humanitarinių mokslų daktaras. Specializacija Taryboje – istorinis, memorialinis nekilnojamasis kultūros paveldas.

1.4. Snieguolė Stripinienė – nekilnojamojo kultūros paveldo apsaugos specialistė. Veiklos rūšis – paveldosaugos (specialioji) ekspertizė – nekilnojamojo kultūros paveldo vertinimo pagal reikšmingumą, lemiantį vertingųjų savybių pobūdį ar jų derinį – architektūrinio, urbanistinio. Specializacija Taryboje – urbanistinis nekilnojamasis kultūros paveldas.

1.5. Skaidrė Urbonienė – humanitarinių mokslų daktarė. Specializacija Taryboje – dailės, sakralinis nekilnojamasis kultūros paveldas.

2. Skirti Indrę Mickuvienę – Kultūros ir turizmo skyriaus vyriausiąją specialistę, Tarybos sekretore.

|  |  |
| --- | --- |
| Savivaldybės meras |  |

Indrė Mickuvienė, tel. +370 647  37 027