**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO PROJEKTO „PRIEDANGŲ INFRASTRUKTŪROS PLĖTRA SKUODO RAJONO SAVIVALDYBĖJE“ RENGIMUI IR FINANSAVIMUI**

2024 m. gruodžio 10 d. Nr. T10-257

Skuodas

**1.** **Parengto sprendimo projekto tikslas ir uždaviniai.**

Pritarti projekto „Priedangų infrastruktūros plėtra Skuodo rajono savivaldybėje“ rengimui ir finansavimui.

Remiama veikla – priedangų, įtrauktų į Savivaldybės mero potvarkiu patvirtintą priedangų ir jų poreikių sąrašą (toliau – Priedangų sąrašas), įrengimas stiprinant jų atsparumą ir pritaikant riboto judumo asmenims.

Remiamas priedangų, kurių valdytojai yra valstybės ir savivaldybių institucijos ir įstaigos, kitos įstaigos, daugiabučių namų bendrojo naudojimo objektų valdytojai, valstybės įmonė Turto bankas, įrengimas. Priedangų, kurių valdytojai yra ūkio subjektai (išskyrus valstybės įmonę Turto banką), įrengimas neremiamas.

Projekto pareiškėjas – Skuodo rajono savivaldybės administracija.

Planuojami partneriai:

Skuodo Pranciškaus Žadeikio gimnazija.

Skuodo rajono kultūros centro pastatas Ylakių skyrius.

VšĮ Ylakių globos namų Barstyčių filialas.

Skuodo amatų ir paslaugų mokykla.

Skuodo rajono Mosėdžio gimnazija.

Buvusi Notėnų pagrindinė mokykla.

**2. Siūlomos teisinio reguliavimo nuostatos.**

Vadovaujantis Lietuvos Respublikos krizių valdymo ir civilinės saugos įstatymo 7 straipsnio 20 punktu ir 28 straipsnio 7 dalimi, nuo gyventojų gyvybei ir sveikatai atsiradusių pavojingų veiksnių, oro pavojaus atveju galima apsisaugoti priedangose. Priedangų infrastruktūros plėtrai rengiamas projektas pagal VšĮ Vidaus reikalų ministerijos projektų valdymo agentūros „Civilinės saugos stiprinimo ir plėtros programa“ kvietimą [teikti paraiškas (VRM-001-K)](https://pva.lrv.lt/lt/civilines-saugos-stiprinimo-ir-pletros-programa/kvietimas-teikti-paraiskas-vrm-001-k/).

**3. Laukiami rezultatai.**

Tinkamos finansuoti šios priedangų įrengimo, apimant įrengiamų priemonių įsigijimą (toliau – įrengimas), išlaidos:

1. konstrukcijų ekspertizė;

2. statybos projekto parengimas;

3. evakuacinių išėjimų įrengimas, įskaitant evakuacinį apšvietimą;

4. įėjimo ir išėjimo pritaikymas riboto judumo asmenims;

5. apsauginių skydų langams (apsaugoti nuo stiklo šukių) įrengimas ar langų užmūrijimas;

6. konstrukcijų stiprinimas, jeigu jos atlaiko mažesnes apkrovas, nei nustatyta Statybos reglamente;

7. gaisro aptikimo ir signalizavimo sistemos arba autonominio dūmų signalizatoriaus įrengimas;

8. vėdinimo sistemos įrengimas ar sutvarkymas;

9. rezervinio elektros energijos tiekimo iš rezervinio energijos šaltinio sistemos (elektros generatoriaus) įrengimas.

Privalomi reikalavimai priedangų plėtrai:

1. Priedanga gali būti įrengta bet kokios paskirties statiniuose, išskyrus gamybos, pramonės ar sandėliavimo paskirties statinius, kurių gaisringumo kategorija yra Asg, Bsg ar Cg.

2. Priedangos konstrukcijų elementai turi būti iš Statybos reglamente nustatytų medžiagų (monolitinio arba surenkamo gelžbetonio, mūro).

3. Priedangos konstrukcijos turi atlaikyti Statybos reglamente nustatytas sprogimo bangos ir griūties apkrovas ir (arba) priedangos patalpos turi būti požeminėje statinio dalyje.

4. Priedangoje turi būti mechaninio vėdinimo sistema arba natūralaus vėdinimo sistema.

5. Priedangoje turi būti įrengta gaisro aptikimo ir signalizavimo sistema arba stacionarioji gaisrų gesinimo sistema arba autonominis dūmų signalizatorius.

Priedangose numatoma įrengti gaisro aptikimo ir signalizavimo sistemas arba autonominio dūmų signalizatoriaus įrengimą, vėdinimo sistemos įrengimas ar sutvarkymas; rezervinio elektros energijos tiekimo iš rezervinio energijos šaltinio sistemos (elektros generatoriaus) įrengimas.

Galimi pareiškėjai – savivaldybių administracijos.

Galimi partneriai – priedangų valdytojai (švietimo įstaigų vadovai, socialinių įstaigų vadovai).

Iki projekto sutarties sudarymo pareiškėjas su partneriu (-iais) turi susitarti dėl tarpusavio teisių ir pareigų įgyvendinant projektą ir pateikti administruojančiajai institucijai tai įrodantį dokumentą (laisva forma).

**4. Lėšų poreikis sprendimui įgyvendinti ir jų šaltiniai.**

Projekto atrankos būdas – konkursas.

Finansuojama dalis iki 100 proc.

|  |  |  |
| --- | --- | --- |
| Eil. Nr. | Savivaldybės gyventojų skaičius pagal 2024 m. oficialiąją statistiką[[1]](#footnote-1) | Maksimali projekto suma, Eur |
| 1. | <50 000 | 200 000 |
| 2. | 50 001 – 100 000 | 300 000 |
| 3. | 100 001 – 150 000 | 450 000 |
| 4. | 150 001 – 350 000 | 1 250 000 |
| 5. | >350 000 | 2 500 000 |

Orientacinė investicijų suma į vieną priedangą – ≤ 40 000 Eur.

**5. Sprendimo projekto autorius ir (ar) autorių grupė.**

Rengėja ir pranešėja – Skuodo rajono savivaldybės administracijos patarėja, atliekanti savivaldybės parengties pareigūno funkcijas Edita Jautakienė.

1. [↑](#footnote-ref-1)