**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL VIEŠOSIOS ĮSTAIGOS YLAKIŲ GLOBOS NAMŲ SOCIALINĖS GLOBOS PASLAUGŲ KAINOS PATVIRTINIMO**

2024 m. gruodžio 10 d. Nr.T10-258

Skuodas

1. **Parengto sprendimo projekto tikslas ir uždaviniai.**

Skuodo rajono savivaldybės tarybos 2022 m. rugpjūčio 26 d. sprendimu Nr. T9-161 „Dėl viešosios įstaigos Ylakių globos namų socialinės globos paslaugų kainos patvirtinimo“ nuo 2022 m. rugsėjo 1 d. patvirtintos viešosios įstaigos Ylakių globos namų socialinės globos paslaugų kainos. Atsižvelgiant į tai, kad nuo 2022 m. rugsėjo 1 d. ne kartą didėjo minimali alga, taip pat kilo maisto ir kitų prekių bei paslaugų kainos, reikalinga patvirtinti naujas paslaugų kainas.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 29 punktas, Lietuvos Respublikos socialinės apsaugos ir darbo ministro 2024 m. birželio 25 d. įsakymu Nr. A1-426 „Dėl socialinių paslaugų finansavimo ir lėšų apskaičiavimo metodikos patvirtinimo“ patvirtintos Socialinių paslaugų finansavimo ir lėšų apskaičiavimo metodikos 19 ir 20 punktai.

**3. Laukiami rezultatai.**

Bus patvirtintos naujos viešosios įstaigos Ylakių globos namų socialinės globos paslaugų kainos.

**4**.**Lėšų poreikis sprendimui įgyvendinti ir jų šaltiniai.**

Lietuvos Respublikos socialinės apsaugos ir darbo ministro 2024 m. birželio 25 d. įsakymu Nr. A1-426 „Dėl Socialinių paslaugų finansavimo ir lėšų apskaičiavimo metodikos patvirtinimo“ patvirtintos Socialinių paslaugų finansavimo ir lėšų apskaičiavimo metodikos 19 punktas reglamentuoja, kad socialinių paslaugų kainos yra sudaromos iš bendrosios ir kintamosios kainos dalių.

Tvirtinamos viešosios įstaigos Ylakių globos namų socialinės globos paslaugų kainos nuo 2025-01-01:

**1.** vienam asmeniui su sunkia negalia – ~~1550~~ **1750** Eur per mėnesį, **iš kurių:**

**1.1. bendroji kainos dalis – 439,20 Eur;**

**1.2. kintamoji kainos dalis – 1310,80 Eur;**

**2.** vienam asmeniui – ~~1350~~ **1550** Eur per mėnesį, **iš kurių:**

**2.1. bendroji kainos dalis – 439,20 Eur;**

**2.2. kintamoji kainos dalis – 1110,80 Eur.**

Pasikeitus asmens su sunkia negalia socialinės globos kainai, numatoma, kad paslaugai teikti papildomai iš valstybės tikslinių dotacijų lėšų 2025 metams reikės 33 600 Eur.

Pasikeitus asmens su negalia ir senyvo amžiaus asmens socialinės globos kainai, numatoma, kad paslaugai teikti papildomai iš savivaldybės biudžeto lėšų 2025 metams reikės 50 400 Eur.

Lėšų poreikis paskaičiuotas neatsižvelgiant į nuo 2025-01-01 pasikeitusius VSDFV mokamų pensijų bei individualios pagalbos teikimo išlaidų kompensacijų dydžius.

**5. Sprendimo projekto autorius ir (ar) autorių grupė.**

Rengėjos:

1. Socialinės paramos skyriaus vedėja Rasa Noreikienė.

2. Viešosios įstaigos Ylakių globos namų direktorė Audronė Anužienė.