**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2022 M.KOVO 24 D. SPRENDIMO NR. T9-45 „DĖL TRANSPORTO PASLAUGŲ TEIKIMO IR MOKĖJIMO UŽ PASLAUGAS TVARKOS APRAŠO PATVIRTINIMO“ PAKEITIMO**

2024 m. gruodžio 10 d. Nr.T10-259

Skuodas

1. **Parengto sprendimo projekto tikslas ir uždaviniai.**

Pakeisti Transporto paslaugų teikimo ir mokėjimo už paslaugas tvarkos aprašą, patvirtintą Skuodo rajono savivaldybės tarybos 2022 m. kovo 24 d. sprendimu Nr. T9-45 „Dėl Transporto paslaugų teikimo ir mokėjimo už paslaugas tvarkos aprašo patvirtinimo“, ir išdėstyti jį nauja redakcija pagal galiojančius teisės aktus.

**2. Siūlomos teisinio reguliavimo nuostatos.**

Projektas parengtas vadovaujantis Lietuvos Respublikos socialinių paslaugų įstatymo 37 straipsnio 3 dalimi, Lietuvos Respublikos socialinės apsaugos ir darbo ministro 2024 m. birželio 11 d. įsakymu Nr. A1-397 „Dėl Mokėjimo už socialines paslaugas tvarkos aprašo patvirtinimo“ patvirtinto Mokėjimo už socialines paslaugas tvarkos aprašo 4 punktu ir Skuodo rajono savivaldybės tarybos 2024 m. birželio 27 d. spendimu Nr. 131 „Dėl Skuodo rajono savivaldybės gyventojų mokėjimo už socialines paslaugas tvarkos aprašo patvirtinimo“ patvirtinto Skuodo rajono savivaldybės gyventojų mokėjimo už socialines paslaugas tvarkos aprašo 13 punktu, Lietuvos Respublikos Vyriausybės 2022 m. lapkričio 30 d. nutarimu Nr. 1196 „Dėl Pacientų pavėžėjimo paslaugų organizavimo ir teikimo tvarkos aprašo patvirtinimo“.

**3.** **Laukiami rezultatai.**

Aprašas atitiks šiuo metu galiojančias teisės aktų nuostatas.

Skuodo socialinių paslaugų šeimai centras (toliau – Centras) transporto paslaugas teikia darbo dienomis asmenims, kurie dėl ligos ar senatvės turi judėjimo ar proto negalią ir dėl to ar dėl nepakankamų pajamų negali naudotis visuomeniniu ar individualiu transportu, ir kurių šeimos nariai dėl objektyvių priežasčių negali suteikti jiems transporto paslaugų. Nuo 2024 m. liepos 1 d. įsigaliojus Lietuvos Respublikos Vyriausybės 2022 m. lapkričio 30 d. nutarimui Nr.1196 „Dėl Pacientų pavėžėjimo paslaugų organizavimo ir teikimo tvarkos aprašo patvirtinimo“ Centras nebeteikia paslaugų asmenims, kuriuos reikėjo parvežti iš gydymo įstaigų bet kuriuo paros metu, savaitgaliais ir švenčių dienomis, kai, nuvežus greitosios medicininės pagalbos transportu, asmenys nėra guldomi į ligoninę, pagal aprašą Centras vykdo Savivaldybės lygmens pacientų pavėžėjimo paslaugas ir užtikrina pavėžėjimo paslaugas asmenims, kurie negali pasinaudotivalstybinio lygmens pavėžėjimo paslauga.

**4**. **Lėšų poreikis sprendimui įgyvendinti ir jų šaltiniai.**

Papildomų lėšų nereikės.

**5. Sprendimo projekto autorius ir (ar) autorių grupė.**

Rengėjos:

1. Socialinės paramos skyriaus vedėja Rasa Noreikienė.

2. Socialinės paramos skyriaus vyriausioji specialistė (socialinių paslaugų) Jadvyga Kažienė.