PATVIRTINTA

Skuodo rajono savivaldybės tarybos

2022 m. kovo 24 d. sprendimu Nr. T9-45

**(Skuodo rajono savivaldybės tarybos**

**2024 m. gruodžio 10 d. sprendimo Nr. T10-259**

**redakcija)**

**TRANSPORTO PASLAUGŲ TEIKIMO IR MOKĖJIMO UŽ PASLAUGAS**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Transporto paslaugų teikimo ir mokėjimo už paslaugas tvarkos aprašas (toliau – Aprašas) nustato transporto paslaugų teikimo atvejus, kategorijas asmenų, kuriems gali būti teikiamos transporto paslaugos, šių paslaugų skyrimo bei apmokėjimo už jas tvarką.

2. Transporto organizavimo paslaugų teikimo paskirtis – teikti transporto (taip pat ir specialiojo transporto priemonių) ir palydėjimo paslaugas asmenims, kurie dėl ligos ar senatvės turi judėjimo ar proto negalią ir dėl to, ar dėl nepakankamų pajamų, negali naudotis visuomeniniu ar individualiu transportu, ir kurių šeimos nariai dėl objektyvių priežasčių negali suteikti jiems transporto paslaugų.

3. Pagrindinės ~~šio Aprašo~~ **Apraše vartojamos** sąvokos:

3.1. specialusis transportas – tai transporto priemonė, pritaikyta neįgalių žmonių, turinčių judėjimo funkcijos sutrikimų ir gulinčių asmenų vežimui (transporto priemonėje įrengti neįgaliųjų vežimėlių keltuvai, pavažos, vežimėlių tvirtinimo diržai, ištraukiami laipteliai, palengvinantys neįgalių žmonių įlipimą ir užtikrinantys saugų vežimą):

3.~~1.1~~.2. lydintis asmuo – bendrosios praktikos slaugytojas, asmeninis asistentas, teikiantis pagalbą pagal individualius asmens poreikius, arba centro ar globos įstaigos direktoriaus paskirtas asmuo, palydint asmenį iš jo namų iki transporto priemonės ir iš jos iki gydymo įstaigos ir atgal.

3.~~2.~~ 3. VRP – valstybės remiamos pajamos.

4. Gauti transporto paslaugas turi teisę Skuodo rajone gyvenantys ir deklaravę gyvenamąją vietą arba įtraukti į gyvenamosios vietos neturinčių asmenų apskaitą Skuodo rajono savivaldybėje Lietuvos Respublikos piliečiai bei užsieniečiai, tarp jų ir asmenys be pilietybės, turintys leidimą nuolat ar laikinai gyventi Lietuvos Respublikoje.

5. Transporto paslaugų skyrimą ir teikimą organizuoja Skuodo socialinių paslaugų šeimai centras (toliau – Centras).

**II SKYRIUS**

**ATVEJAI, KURIAIS GALI BŪTI TEIKIAMOS TRANSPORTO PASLAUGOS**

6. Transporto paslaugos gali būti teikiamos vykstant į (iš):

6.1. gydymo ir reabilitacijos įstaigas, į Gydytojų konsultacinę komisiją ar ~~Neįgalumo ir~~ ~~darbingumo nustatymo tarnybą~~ **Asmens su negalia teisių apsaugos agentūrą prie Lietuvos Respublikos socialinės apsaugos ir darbo ministerijos;**

6.2. planines ambulatorines hemodializės procedūras – **Savivaldybės lygmens pacientų pavėžėjimo paslauga pagal patvirtintą Lietuvos Respublikos Vyriausybės nutarimą „Dėl Pacientų pavėžėjimo paslaugų organizavimo ir teikimo tvarkos aprašo patvirtinimo“;**

6.3. techninės pagalbos priemonių pristatymui į namus ar grąžinimui į Centrą;

6.4. socialines ir kitas paslaugas teikiančias įstaigas;

~~6.5. iš gydymo įstaigų bet kuriuo paros metu, savaitgaliais ir švenčių dienomis, kai, nuvežus greitosios medicininės pagalbos transportu, asmenys nėra guldomi į ligoninę~~.

**6.5. asmenims, kurie negali pasinaudoti valstybinio lygmens pavėžėjimo paslauga pagal patvirtintą Lietuvos Respublikos Vyriausybės nutarimą „Dėl Pacientų pavėžėjimo paslaugų organizavimo ir teikimo tvarkos aprašo patvirtinimo“.**

**III SKYRIUS**

**ASMENŲ KATEGORIJOS, KURIEMS GALI BŪTI TEIKIAMOS TRANSPORTO PASLAUGOS**

7. Transporto paslaugomis gali naudotis šie fiziniai asmenys (toliau – asmuo):

7.1. Centro paslaugų gavėjai ~~(socialinės rizikos šeimos ir jų vaikai~~ **socialinės priežiūros paslaugas** **gaunančios šeimos,** vaikai su negalia, senyvo amžiaus asmenys ir suaugę asmenys su negalia, smurtą patyrę asmenys ir šeimos).

7.2~~. Neįgalūs~~ **Asmenys su negalia**, kurie dėl ligos ar senatvės turi judėjimo ar proto negalią ir dėl to negali naudotis visuomeniniu ar individualiu transportu:

7.2.1~~. neįgalūs~~ vaikai **su negalia**, su fizine, proto ar kompleksine negalia;

~~-7.2.2. asmenys, kurie yra pripažinti nedarbingais (0–25 procentai darbingumo) ir turintys judėjimo ar proto negalią;~~

~~7.2.3. asmenys, kurie yra pripažinti iš dalies darbingais (30–55 procentai darbingumo) ir turintys judėjimo ar proto negalią;~~

~~7.2.4. asmenys, kuriems nustatytas didelių ar vidutinių specialiųjų poreikių lygis ir turintys judėjimo ar proto negalią;~~

**7.2.2. suaugę asmenys, kuriems Lietuvos Respublikos Asmens su negalia teisių apsaugos pagrindų įstatymo nustatyta tvarka yra nustatytas neįgalumo lygis ar dalyvumo lygis, arba specialiųjų poreikių lygis, ir jį lydinčiam asmeniui;**

~~7.2.5~~**~~.~~ 7.2.3.** asmenims, kuriems nenustatytas darbingumo **ar dalyvumo** ar specialiųjų poreikių lygis, po operacijų, patyrusiems traumų, susižalojimų ar kitų sveikatos sutrikimų.

~~7.3. Asmenys, kuriuos reikia parvežti į namus iš ligoninės priėmimo skyriaus (kai nėra guldomi į ligoninę) pagal gydytojų pranešimą ar asmens prašymą.~~

~~7.4.~~ **7.3.** Asmenys, gyvenantys globos namuose, kai paslauga teikiama gulintiems asmenims.

**IV SKYRIUS**

**DOKUMENTAI, REIKALINGI PATEIKTI DĖL TRANSPORTO PASLAUGŲ GAVIMO**

8. Asmuo, pageidaujantis gauti transporto paslaugas, ne vėliau kaip prieš 5 darbo dienas pateikia ~~Skuodo socialinių paslaugų šeimai centrui~~ **Centrui** prašymą-paraišką socialinėms paslaugoms gauti (forma SP-8), patvirtintą Lietuvos Respublikos socialinės apsaugos ir darbo ministro 2005 m. birželio 27 d. įsakymu Nr. A1-183 „Dėl kai kurių socialinei paramai gauti reikalingų formų patvirtinimo“, išskyrus Aprašo 7.2 papunktyje nustatytu atveju.

9. Prie prašymo-paraiškos socialinėms paslaugoms gauti pateikiami šie dokumentai:

9.1. asmens tapatybę patvirtinantis dokumentas (pasas, asmens tapatybės kortelė ar leidimas gyventi Lietuvoje);

9.2. ~~neįgaliojo~~ **asmens su negalia,** pensininko **arba pensijos gavėjo** pažymėjimas;

9.3. vykimo tikslą patvirtinantys dokumentai (siuntimas į gydymo, reabilitacijos, socialinės globos įstaigą bei kiti vykimo tikslą patvirtinantys dokumentai);

9.4. pažyma (-os) apie asmens (šeimos) pajamas už tris praėjusius mėnesius iki kreipimosi mėnesio;

9.5. kiti dokumentai, įrodantys transporto paslaugos skyrimo būtinumą.

10. Asmeniui, sutikus mokėti visą transporto paslaugos kainą, pažymos apie pajamas pateikti nereikia.

11. Veikdami asmens (šeimos) ar visuomenės socialinio saugumo interesais, prašymą dėl transporto paslaugų skyrimo asmeniui gali pateikti bendruomenės nariai, socialiniai darbuotojai ar kiti suinteresuoti asmenys, nurodę priežastį, dėl kurios asmuo negali to padaryti pats.

12. Asmuo ar globos įstaiga, pageidaujantys gauti transporto paslaugas parvykimui iš ligoninės, pasirašo sutikimą, kad už suteiktą transporto paslaugą apmokės~~:~~ per tris darbo dienas nuo parvykimo dienos**. A**~~a~~smuo ar globos įstaiga pateikia ~~Skuodo socialinių paslaugų šeimai centrui~~ **Centrui** asmens tapatybę patvirtinantį dokumentą (pasą, asmens tapatybės kortelę ar leidimą gyventi Lietuvoje). Per 5 darbo dienas nuo parvykimo dienos asmuo ar globos įstaiga susimoka už suteiktą transporto paslaugą.

**V SKYRIUS**

**TRANSPORTO PASLAUGŲ SKYRIMAS, TEIKIMAS IR APSKAITA**

13. Centro direktorius, įvertinęs situaciją (ar yra tuo metu laisva transporto priemonė, atsižvelgdamas į esamas įstaigos biudžeto lėšas šiai paslaugai teikti ir kt.), per 5 darbo dienas nuo prašymo gavimo dienos priima sprendimą dėl transporto paslaugų skyrimo. ~~7.1, 7.2 papunkčiuose išvardintiems asmenims.~~

14. Centro direktorius nusprendžia, kurią transporto priemonę (įprastą ar specialiąją) suteikti konkrečiu atveju (atsižvelgdamas į vykstančių asmenų skaičių, negalios pobūdį ir pan.).

15. Transporto paslaugos teikiamos darbo dienomis. ~~atsiradus būtinybei, kai asmuo, nuvežtas greitosios medicininės pagalbos transportu, neguldomas į ligoninę, transporto paslaugos teikiamos ištisą parą ir savaitgaliais.~~

16. Duomenis apie suteiktas transporto paslaugas Centro darbuotojas, atsakingas už transporto dokumentacijos tvarkymą, įveda į Socialinės paramos šeimai informacinės sistemos (SPIS) duomenų bazę.

**VI SKYRIUS**

**MOKĖJIMAS UŽ TRANSPORTO PASLAUGAS**

17. Skuodo rajono ribose transporto paslaugos asmenims, išvardintiems Aprašo 7 punkte, teikiamos nemokamai.

18. Už suteiktas transporto paslaugas (asmenys) šeimos moka šiais atvejais:

18.1. kai asmenys patys negali pasiimti ar grąžinti iš Centro (-ui) techninių pagalbos priemonių;

18.2. vykstant į kitus miestus ar į rajonus Aprašo 6 punkte nustatytais atvejais.

19. Asmens galimybę mokėti už transporto paslaugas apsprendžia asmens (šeimos) gaunamų pajamų dydis:

19.1 asmeniui (šeimai), Lietuvos Respublikos piniginės socialinės paramos nepasiturintiems gyventojams įstatymo nustatyta tvarka gaunančiam socialinę pašalpą, arba asmuo (šeima), kurio pajamos (vidutinės šeimos pajamos, tenkančios vienam šeimos nariui) mažesnės už VRP dvigubą dydį; lydinčiam vienam asmeniui (jei toks yra) transporto paslaugos teikiamos nemokamai;

19.2. atskaičius nustatytą asmens (šeimos) mokėjimo už transporto paslaugas dalį, asmens (vidutinės šeimos pajamos, tenkančios vienam šeimos nariui) mėnesio pajamos negali likti mažesnės už VRP dvigubą dydį.

20. Transporto paslaugos gavėjams apmokėjimas už paslaugą apskaičiuojamas pagal transporto priemonės spidometro rodmenis nuo ~~Skuodo socialinių paslaugų šeimai centro~~ **Centro** (Šatrijos g. 3, Skuodas) iki išlaipinimo vietos, skaičiuojant nuvykimą ir grįžimą nepriklausomai, ar asmuo nuvyksta ir parvyksta, ar tik nuvyksta, ar tik parvyksta.

21. Transporto paslaugos kaina 0,65 Eur už 1 kilometrą.

22. Asmenys, nurodyti Aprašo 7 punkte, už suteiktas transporto paslaugas moka:

22.1. kai asmens vidutinės pajamos per mėnesį nuo 2 iki 3 VRP – 15 proc. mokėjimo dydžio pagal 1 kilometro tarifą 0,10 Eur;

22.2. kai asmens vidutinės pajamos per mėnesį nuo 3 iki 4 VRP – 30 proc. mokėjimo dydžio pagal 1 kilometro tarifą 0,20 Eur;

22.3. kai asmens vidutinės pajamos per mėnesį nuo 4 VRP ir daugiau – 50 proc. mokėjimo dydžio pagal 1 kilometro tarifą 0,33 Eur;

22.4 kai asmenys patys negali pasiimti ar grąžinti iš Centro (-ui) techninių pagalbos priemonių moka pilną transporto paslaugos kainą 0,65 Eur už 1 kilometrą.

23. Keletui asmenų vienu metu naudojantis mokama transporto paslauga, mokestis už suteiktą paslaugą dalijamas proporcingai iš paslaugą gavusių asmenų skaičiaus.

24. Skuodo rajono globos įstaigos už suteiktas paslaugas moka pilną transporto paslaugos kainą 0,65 Eur už 1 kilometrą.

25. Centro darbuotojas, atsakingas už transporto dokumentacijos tvarkymą, užpildo transporto paslaugos kainos skaičiavimo patvirtintą formą **(Aprašo priedas).**

26. Asmuo už suteiktas transporto paslaugas nustatytą mokėjimo sumą sumoka šias paslaugas suteikusiai įstaigai jos nustatyta tvarka.

27. Už lėšų, gautų teikiant apmokamas transporto paslaugas, apskaitos vedimą ir tvarkymą atsakingi Centro darbuotojai.

**VII SKYRIUS**

**PASLAUGŲ TEIKĖJO IR GAVĖJŲ TEISĖS IR PAREIGOS**

28. Transporto paslaugas pageidaujantis gauti asmuo privalo pateikti teisingą ir išsamią informaciją apie kelionės datą, laiką, maršrutą, lydintį asmenį (jeigu toks yra), asmens (šeimos) pajamas.

29. Transporto paslaugomis pasinaudojęs asmuo privalo per 5 darbo dienas po paslaugos suteikimo sumokėti už suteiktas paslaugas.

30. Paslaugos gavėjas turi laikytis susitarimo dėl vykimo laiko ir maršruto, o pasikeitus aplinkybėms apie tai iš anksto informuoti Centrą.

**VIII SKYRIUS**

**BAIGIAMOSIOS NUOSTATOS**

31. Centras atsako už kokybišką transporto paslaugų teikimą ir šio Aprašo nuostatų laikymąsi.

32. Skuodo rajono savivaldybės administracijos Socialinės paramos skyrius kontroliuoja šio Aprašo įgyvendinimą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_