**SKUODO rajono savivaldybės taryba**

**SPRENDIMAS**

**DĖL ŠVIETIMO PAGALBOS FUNKCIJOS PERDAVIMO SKUODO RAJONO SAVIVALDYBĖS PEDAGOGINEI PSICHOLOGINEI TARNYBAI IR NUOSTATŲ PATVIRTINIMO**

2024 m. gruodžio 10 d. Nr. T10-260

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 3 dalies 1 ir 8 punktais, 7 straipsnio 6 dalimi, Lietuvos Respublikos švietimo įstatymo 6 straipsnio 2 ir 4 punktais bei atsižvelgdama į Skuodo rajono savivaldybės mero 2024 m. gruodžio 5 d. teikimą Nr. R2-3003, Skuodo rajono savivaldybės taryba nusprendžia:

1. Perduoti nuo 2025 m. sausio 1 d. iki šiol Viešosios įstaigos Skuodo informacijos centro vykdomą švietimo pagalbos funkciją Skuodo rajono savivaldybės pedagoginei psichologinei tarnybai.

2. Pavesti Skuodo rajono savivaldybės pedagoginei psichologinei tarnybai vykdyti švietimo pagalbos funkciją.

3. Patvirtinti Skuodo rajono savivaldybės pedagoginės psichologinės tarnybos nuostatus (pridedama).

4. Įgalioti Skuodo rajono savivaldybės pedagoginės psichologinės tarnybos direktorę Lidiją Rimkūnienę pasirašyti šio sprendimo 3 punktu patvirtintus nuostatus ir teisės aktų nustatyta tvarka juos įregistruoti Juridinių asmenų registre bei atlikti visus veiksmus, susijusius su šiuo pavedimu.

5. Pripažinti netekusiu galios Skuodo rajono savivaldybės tarybos 2013 m. balandžio 18 d. sprendimą Nr. T9-109 „Dėl Skuodo rajono savivaldybės pedagoginės psichologinės tarnybos nuostatų patvirtinimo“.

6. Nustatyti, kad šis sprendimas įsigalioja nuo 2025 m. sausio 1 d.

7. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Renata Girdenė, tel. +370 672 12 827