**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. RUGSĖJO 28 D. SPRENDIMO NR. T9-186 „DĖL SKUODO RAJONO SAVIVALDYBĖS BIUDŽETINIŲ ĮSTAIGŲ TEIKIAMŲ ATLYGINTINŲ PASLAUGŲ ĮKAINIŲ PATVIRTINIMO“ PAKEITIMO**

2024 m. gruodžio 10 d. Nr. T10-262

Skuodas

**1. Parengto sprendimo projekto tikslas ir uždaviniai.**

Lietuvos Respublikos kultūros ministro 2024 m. lapkričio 26 d. įsakymu Nr. ĮV-935 „Dėl Lietuvos Respublikos kultūros ministro 2005 m. lapkričio 2 d. įsakymo Nr. ĮV-502 „Dėl Valstybės ar savivaldybių įsteigtų bibliotekų teikiamų mokamų paslaugų sąrašo patvirtinimo“ pakeitimo“ patvirtintame valstybės ar savivaldybių įsteigtų bibliotekų teikiamų mokamų paslaugų sąraše nuo 2025 m. sausio 1 d. vartotojo pažymėjimo išdavimas nėra mokama paslauga.

Parengtame sprendimo projekte Skuodo rajono savivaldybės R. Granausko viešosios bibliotekos atlygintinai teikiamų paslaugų įkainių sąraše nelieka skaitytojo pažymėjimo išdavimo paslaugos, todėl 1 punktas pripažįstamas netekusiu galios ir pakeičiami buvusieji 2–15 punktai atitinkamai 1–14 punktais.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 29 punktas.

Lietuvos Respublikos kultūros ministro 2024 m. lapkričio 26 d. įsakymas Nr. ĮV-935 „Dėl Lietuvos Respublikos kultūros ministro 2005 m. lapkričio 2 d. įsakymo Nr. ĮV-502 „Dėl Valstybės ar savivaldybių įsteigtų bibliotekų teikiamų mokamų paslaugų sąrašo patvirtinimo“ pakeitimo“.

**3. Laukiami rezultatai.**

Priėmus Tarybos sprendimą nustatyti Skuodo rajono savivaldybės. R. Granausko viešosios bibliotekos teikiamų atlygintinų paslaugų įkainiai atitiks galiojančius teisės aktus, įstaigos pajamos už teikiamas mokamas paslaugas sumažės apie 300 eurų per metus.

2023 m. išduota 329 vnt. skaitytojų pažymėjimų, surinkta 278 eurai.

2024 m. išduota 270 vnt. skaitytojų pažymėjimų, surinkta 271 euras.

**4. Lėšų poreikis sprendimui įgyvendinti ir jų šaltiniai.**

Skuodo rajono savivaldybės biudžeto lėšų nereikės.

**5. Sprendimo projekto autorius ir (ar) autorių grupė.**

Rengėja –Biudžeto valdymo skyriaus vedėjo pavaduotoja Birutė Gedrimienė.