**AIŠKINAMASIS RAŠTAS**

**PRIE SKUODO RAJONO SAVIVADYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS 2025–2034 M. STRATEGINIO PLĖTROS PLANO PATVIRTINIMO**

2024 m. gruodžio 11 d. Nr. T10-265

Skuodas

**1. Parengto sprendimo projekto tikslas ir uždaviniai.**

Tikslas – patvirtinti Skuodo rajono savivaldybės 2025–2034 m. strateginį plėtros planą (toliau – SPP).

**2. Siūlomos teisinio reguliavimo nuostatos.**

Skuodo rajono savivaldybės tarybos 2023 m. lapkričio 30 d. sprendimo Nr. T9-216 „Dėl Skuodo rajono savivaldybės 2025–2034 m. strateginio plėtros plano tarpinės įgyvendinimo ataskaitos patvirtinimo“ 2 punkte buvo nutarta 2024 m. pradėti Skuodo rajono savivaldybės 2025–2034 metų strateginio plėtros plano rengimo procedūras, nes esamas dokumentas nebeatitiko pasikeitusių teisės aktų nuostatų. SPP parengtas vadovaujantis LR strateginio valdymo įstatymo nuostatomis, Strateginio valdymo metodika. SPP projektas atitinka Klaipėdos regiono 2022–2030 m. plėtros plano tikslus ir uždavinius bei savivaldybės teritorijų planavimo dokumentų nuostatas (pridedamas Klaipėdos regiono plėtros tarybos raštas).

**3. Laukiami rezultatai.**

SPP yra programavimo lygmens strateginis dokumentas. Patvirtintas SPP bus pagrindas rengiant veiklos lygmens strateginio planavimo dokumentus. Jo nuostatos taps privalomos visiems Savivaldybės asignavimų valdytojams. Programavimo ir veiklos lygmens strateginių dokumentų ryšys aprašytas Skuodo rajono savivaldybės strateginio planavimo organizavimo tvarkos apraše, patvirtintame Skuodo rajono savivaldybės tarybos 2024 m. spalio 31 d. sprendimu T9-210.

**4. Lėšų poreikis sprendimui įgyvendinti ir jų šaltiniai.**

SPP numatytų pažangos priemonių įgyvendinimui 2025–2034 m. laikotarpiu reikalinga 66,4 mln. Eur. Planuojami finansavimo šaltiniai – ES ir kitų tarptautinių fondų lėšos, LR valstybės biudžeto lėšos, savivaldybės biudžeto lėšos.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės administracijos vyriausioji specialistė Ona Malūkienė.