**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2024 M. BIRŽELIO 27 D. SPRENDIMO NR. T9-146 „DĖL PRITARIMO PROJEKTO „SVEIKATOS CENTRO VEIKLOS MODELIO DIEGIMAS SKUODO RAJONO SAVIVALDYBĖJE“ RENGIMUI IR FINANSAVIMUI“ PAKEITIMO**

2024 m. gruodžio 11 d. Nr. T10-266

Skuodas

1. **Parengto sprendimo projekto tikslas ir uždaviniai.**

Atsižvelgiant į Centrinės projektų valdymo agentūros pateiktas pastabas ir inicijuojant projekto įgyvendinimo plano Nr. 09-023-P-0013 tikslinimą, būtina įtraukti projekte partnerio teisėmis dalyvauti Respublikinę Klaipėdos ligoninę, atitinkant nustatytus kriterijus projekto patvirtinimui.

Pagal Aprašą daugiadalykę specialistų komandą, vykdančią veiklą pagal naują paslaugų teikimo modelį, turi sudaryti šie darbuotojai: „šeimos gydytojo komandos nariai (šeimos gydytojas, bendrosios praktikos slaugytojas arba išplėstinės praktikos slaugytojas, akušeris, atvejo vadybininkas, kineziterapeutas, gyvensenos medicinos specialistas, apylinkės administratorius, socialinis darbuotojas) ir atitinkamos profesinės kvalifikacijos gydytojas specialistas“. VšĮ Skuodo PSPC neturi profesinės kvalifikacijos gydytojo specialisto, todėl užtikrinant daugiadalykę komandą būtina įtraukti iš kitos įstaigos vidaus ligų gydytoją ar kardiologą.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 4 dalis, 2022–2030 metų sveikatos priežiūros kokybės ir efektyvumo didinimo plėtros programos pažangos priemonės Nr. 11-002-11-01 „Gerinti sveikatos priežiūros paslaugų kokybę ir prieinamumą“ projekto finansavimo sąlygų aprašas Nr. 27, VšĮ Centrinės projektų valdymo agentūros pastabos Nr. 09-023-P „Sveikatos centrų veiklos modelio diegimas“.

**3. Laukiami rezultatai.**

Projekte partnerio teisėmis dalyvautų VšĮ Skuodo pirminės sveikatos priežiūros centras ir VšĮ Respublikinė Klaipėdos ligoninė.

**4. Lėšų poreikis sprendimui įgyvendinti ir jų šaltiniai.**

Sprendimo įgyvendinimui lėšos nereikalingos.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės administracijos sveikatos reikalų koordinatorė (vyriausioji specialistė) Daiva Gedrimė.