**SKUODO RAJONO SAVIVALDYBĖS TARYBA**

**SPRENDIMAS**

**DĖL SKUODO RAJONO SAVIVALDYBĖS TARYBOS 2024 M. BIRŽELIO 27 D. SPRENDIMO NR. T9-146 „DĖL PRITARIMO PROJEKTO „SVEIKATOS CENTRO VEIKLOS MODELIO DIEGIMAS SKUODO RAJONO SAVIVALDYBĖJE“ RENGIMUI IR FINANSAVIMUI“ PAKEITIMO**

2024 m. gruodžio 11 d. Nr. T10-266

Skuodas

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos sveikatos apsaugos ministro 2022 m. gegužės 20 d. įsakymu Nr. V-988 „Dėl 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ aprašo patvirtinimo“ patvirtintu 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ aprašu, Skuodo rajono savivaldybės taryba nusprendžia:

1. Pakeisti Skuodo rajono savivaldybės tarybos 2024 m. birželio 27 d. sprendimą Nr. T9-146 „Dėl pritarimo projekto „Sveikatos centro veiklos modelio diegimas Skuodo rajono savivaldybėje“ rengimui ir finansavimui“ ir 2 punktą išdėstyti taip:

„2. Sutikti, kad projekte partnerio teisėmis dalyvautų VšĮ Skuodo pirminės sveikatos priežiūros centras ir VšĮ Respublikinė Klaipėdos ligoninė.“

1. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Daiva Gedrimė, tel. 0 647 37025