**SKUODO RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTO „SVEIKATOS CENTRO VEIKLOS MODELIO DIEGIMAS SKUODO RAJONO SAVIVALDYBĖJE“ RENGIMUI IR FINANSAVIMUI**

2024 m. birželio 27 d. Nr. T9-146

Skuodas

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 2022–2030 metų sveikatos priežiūros kokybės ir efektyvumo didinimo plėtros programos pažangos priemonės Nr. 11-002-11-01 „Gerinti sveikatos priežiūros paslaugų kokybę ir prieinamumą“ projekto finansavimo sąlygų aprašo Nr. 27 ir atsižvelgdama į VšĮ Centrinės projektų valdymo agentūros kvietimą Nr. 09-023-P „Sveikatos centrų veiklos modelio diegimas“, Skuodo rajono savivaldybės taryba nusprendžia:

1. Pritarti projekto „Sveikatos centro veiklos modelio diegimas Skuodo rajono savivaldybėje“ rengimui ir Skuodo rajono savivaldybės administracijos dalyvavimui projekte pareiškėjos teisėmis.

~~2. Sutikti, kad projekte partnerio teisėmis dalyvautų VšĮ Skuodo pirminės sveikatos priežiūros centras.~~

**2. Sutikti, kad projekte partnerio teisėmis dalyvautų VšĮ Skuodo pirminės sveikatos priežiūros centras ir VšĮ Respublikinė Klaipėdos ligoninė.**

3. Finansuoti projekto „Sveikatos centro veiklos modelio diegimas Skuodo rajono savivaldybėje“ išlaidas, kurių nepadengia projektui skiriamos finansavimo lėšos, ir netinkamų finansuoti projekto išlaidų dalį Skuodo rajono savivaldybės biudžeto lėšomis.

4. Įgalioti Skuodo rajono savivaldybės administracijos direktorę Levutę Staniuvienę pasirašyti visus su projektu „Sveikatos centro veiklos modelio diegimas Skuodo rajono savivaldybėje“ susijusius dokumentus.

5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |