**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS KONTROLĖS IR AUDITO TARNYBOS VYRIAUSIOSIOS PATARĖJOS, LAIKINAI EINANČIOS SAVIVALDYBĖS KONTROLIERIAUS PAREIGAS, SKATINIMO**

2024 m. gruodžio 11 d. Nr. T10-267

Skuodas

**1. Parengto sprendimo projekto tikslas ir uždaviniai.**

Sprendimo tikslas – skatinti Skuodo rajono savivaldybės kontrolės ir audito tarnybos vyriausiąją patarėją, laikinai einančią savivaldybės kontrolieriaus pareigas, Simą Jablonskienę išmokant jai pusę pareiginės algos dydžio piniginę išmoką.

**2. Siūlomos teisinio reguliavimo nuostatos.**

Skuodo rajono savivaldybės kontrolės ir audito tarnybos vyriausiosios patarėjos, laikinai einančios savivaldybės kontrolieriaus pareigas, Simos Jablonskienės skatinimas turi būti atliktas vadovaujantis LR vietos savivaldos ir LR valstybės tarnybos įstatymuose nustatyta tvarka.

Vietos savivaldos įstatymo 15 straipsnio 2 dalies 7 punkto nuostatos numato, kadsprendimas dėl savivaldybės kontrolieriaus skatinimo yra savivaldybės tarybos išimtinė kompetencija. 20 straipsnio 4 dalies 1 punkto nuostatos numato, kad savivaldybės kontrolės komitetas siūlo savivaldybės tarybai Valstybės tarnybos įstatymo nustatyta tvarka, skatinti savivaldybės kontrolierių. Valstybės tarnybos įstatymo 22 straipsnio 1 dalis nustato, kad už nepriekaištingą tarnybinių pareigų atlikimą valstybės tarnautoją į pareigas priimantis asmuo, o kai valstybės tarnautoją į pareigas priima savivaldybės taryba, tai savivaldybės taryba gali skatinti vadovaujantis šiame įstatyme nustatyta tvarka. Valstybės tarnybos įstatymo 22 straipsnio 2 dalies 4 punktas numato valstybės tarnautojo skatinimo priemonę – vienkartinę piniginę išmoką Vyriausybės nustatyta tvarka. Lietuvos Respublikos Vyriausybės 2002 m. liepos 19 d. nutarimu Nr. 1167 „Dėl Vienkartinių piniginių išmokų valstybės tarnautojams ir biudžetinių įstaigų darbuotojams, dirbantiems pagal darbo sutartis, skyrimo tvarkos aprašo patvirtinimo“ patvirtinto Vienkartinių piniginių išmokų valstybės tarnautojams ir biudžetinių įstaigų darbuotojams, dirbantiems pagal darbo sutartis, skyrimo tvarkos aprašo 4 punktu, vienkartinė piniginė išmoka gali būti skiriama ne daugiau kaip kartą per metus ir negali viršyti 100 procentų nustatytosios valstybės tarnautojo ar darbuotojo pareiginės algos dydžio.

**3. Laukiami rezultatai.**

Paskatinta Skuodo rajono savivaldybės kontrolės ir audito tarnybos vyriausioji patarėja, laikinai einanti savivaldybės kontrolieriaus pareigas, Sima Jablonskienė už pasiektus rezultatus ir įgyvendintus uždavinius.

**4.** **Lėšų poreikis sprendimui įgyvendinti ir jų šaltiniai.**

Skuodo rajono savivaldybės kontrolės ir audito tarnybos darbo užmokesčio lėšos. Sprendimui įgyvendinti reikalinga lėšų suma – 1057,15 Eur.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės tarybos posėdžių sekretorė Dalia Sadauskienė.

Pranešėjas – Skuodo rajono savivaldybės meras Stasys Gutautas.