**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL ILGALAIKIO NEKILNOJAMOJO TURTO NUOMOS VIEŠO KONKURSO BŪDU**

2024 m. gruodžio 12 d. Nr. T10-270

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – Skuodo rajono savivaldybės tarybos sprendimo „Dėl turto nuomos viešo konkurso būdu“ projektas parengtas siekiant viešo konkurso būdu išnuomoti 10 metų laikotarpiui savivaldybei priklausantį ilgalaikį materialųjį turtą – patalpas 1-20, 1-22, 1-23, 1-21, esančias pastate – kultūros namuose, unikalus Nr. 7599-0005-8011, adresu: Sedos g. 1, Ylakių mstl., Skuodo r. sav., kurių bendras plotas 58,46 kv. m, iš jų 23,31 kv. m – bendro naudojimo (patalpa 1-21), viešo konkurso būdu 10 metų laikotarpiui, greitosios medicinos pagalbos paslaugoms teikti.

Patalpos siekiamos išnuomoti dėl gyventojams teikiamų greitosios medicinos pagalbos paslaugų kokybės pagerinimo.

Pradinis nuomos mokestis nustatomas 0,7469 Eur už 1 kv. m per mėnesį, viešo konkurso metu gali būti didinamas. Komunaliniai mokesčiai (vanduo, nuotekos ir elektros energija) bus mokami pagal įrengtų kontrolinių skaitiklių rodmenis.

**2. Siūlomos teisinio reguliavimo nuostatos.**

Sprendimas parengtas vadovaujantis Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 15 straipsniu, Skuodo rajono savivaldybės materialiojo turto nuomos tvarkos aprašo, patvirtinto Skuodo rajono savivaldybės tarybos 2021 m. gegužės 27 d. sprendimu Nr. T9-111 „Dėl Skuodo rajono savivaldybės materialiojo turto nuomos tvarkos aprašo patvirtinimo“ 9 punkto nuostatomis.

**3. Laukiami rezultatai.**

Išnuomotos savivaldybei priklausančios patalpos Greitosios medicinos pagalbos paslaugoms teikti.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Žukauskaitė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.